
Fylkesmannen i Oppland

Øystre Slidre kommune
Tingvang
2940  Heggenes
Deres referanse
Vår referanse
Vår dato


2005/5316  433.52  HKL


Iverksettelse av fellingstillatelse på jerv - Øystre Slidre kommune
Det vises til søknad fra Øystre Slidre kommune datert 22.08.05, mottatt her samme dag, om fellingstillatelse på jerv etter skader på sau i Gråhøi/Døradalen nord for Vinstri. Søknaden ble først avslått i brev av 24.08.05 på bakgrunn av et noe begrenset skadeomfang. Det er nå påvist ytterligere 2 skadetilfeller av jerv.

Ut fra de opplysninger fylkesmannen har mottatt er totalt 5 dyr funnet drept. De er undersøkt av Statens naturoppsyn og alle er dokumentert eller antatt drept av jerv. Tapene i dette området synes i hovedsak å ha inntruffet i perioden 13.-28. august. Det er registrert en del søyer som mangler lam. Det går 3400 sau i det aktuelle beiteområdet, sankingen er i deler av området igangsatt.
Søknaden er behandlet med hjemmel i Lov av 29. mai 1981 nr. 30 om viltet (viltloven) og Forskrift om forvaltning av rovvilt av 18. mars 2005 nr. 242. 

Den regionale rovviltnemnda for region 3 (Oppland) har med hjemmel i Forskrift om forvaltning av rovvilt, § 8, fastsatt kvoten for betinget skadefelling av jerv i Oppland for perioden 1. juni 2005 til 15. februar 2006 til 3 dyr. Pr. i dag er ingen dyr felt.
Det er ikke laget noen forvaltningsplan for rovvilt i region 3 ennå og rovviltnemnda har ikke foretatt noen geografisk sonering når det gjelder iverksetting av fellingstillatelsene.

Fylkesmannen er etter § 9 i Forskrift om forvaltning av rovvilt gitt myndighet til å i verksette betinget skadefelling.

Det heter i § 9:

”Fylkesmannen kan av eget tiltak eller etter søknad fatte vedtak om iverksetting av felling for å forhindre fremtidig skade innenfor rammen av kvote for betinget skadefelling gitt av rovviltnemnden, jf. forskriften § 8, eller Direktoratet for naturforvaltning, jf. § 13. Fylkesmannen kan delegere sin myndighet til iverksetting av slik felling til kommunen i særskilte tilfeller. 

Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Felling kan bare gjennomføres dersom det ikke finnes annen tilfredstillende løsning ut fra prinsippet om geografisk differensiert forvaltning. Det skal særlig tas hensyn til 

a) områdets betydning som beitemark

b) skadens omfang og utvikling

c) potensialet for fremtidige skader

d) muligheten for å gjennomføre forebyggende tiltak

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. Det kan knyttes nærmere vilkår til fellingstillatelsen, herunder at bestemte typer dyr skal være unntatt, at felling skal foretas av nærmere bestemte personer, metoder for felling og utbetaling av fellingsvederlag og/eller dekning av påløpte utgifter med unntak av lønn mv. i forbindelse med felling. Felling og forsøk på felling i henhold til denne bestemmelsen gjennomføres uavhengig av grunneiers jaktrett, jf. viltloven § 35.” 
Fylkesmannens vurdering

Fylkesmannen har i sin vurdering lagt vekt på det totale skadeomfanget, skaden sin konsentrasjon i tid og rom, området sin betydning som beiteområde og prinsippet om differensiert forvaltning. Dette er vurdert opp mot det en vet om bestandssituasjonen for jerv og om forskriftens krav om differensiert forvaltning.

Fylkesmannen avslo søknaden i brev av 24.08.05. Det var da påvist 3 skadetilfeller av jerv siden 10.august. I avslaget het det at søknaden ville bli vurdert på nytt dersom skadesituasjonen forverret seg. Det er nå påvist ytterligere 2 ferske skadetilfeller av jerv.

Fylkesmannens vedtak

Selv om sankingen er startet vurderer fylkesmannen faren for fortsatte skader i dette området som betydelige og vil med hjemmel i forskriftens § 9 iverksette fellingstillatelse på én (1) jerv. Øystre Slidre kommune ble varslet muntlig om vedtaket den 29. august. 
Fylkesmannen stiller følgende vilkår for tillatelsen:

1. Fellingsområdet er avgrenset slik: Fra Valdresflyvegen og sørover langs kommunegrensa, østover langs nordbredden på Vinstri til Straumen. Videre langs Jotunheimvegen til Hauksteinen, vestover langs vegen til sørlige bredde på Nedre Heimdalsvatn, langs denne og videre langs kommunegrensa til Valdresflyvegen (se vedlagte kart). Nord-Fron og Vågå kommuner er muntlig orientert om fellingsområdets avgrensing.
2. Fellingstillatelsen gjelder for tidsrommet 29.08.05 kl. 17.00 til 09.09.05 kl. 24.00. 

Dersom det kun er ett dyr igjen på den totale kvote for betinget skadefelling for jerv i regionen, og det foregår fellingsforsøk i flere områder samtidig, kan fellingstillatelsen inndras umiddelbart om felling skjer i et annet område. Pr i dag foregår det fellingsforsøk i Ringebu og Dovre kommuner.
3. Det skal kun benyttes våpen og ammunisjon som tilfredsstiller kravene til jakt på jerv, jf Forskrift om utøvelse av jakt og fangst, fastsatt av Direktoratet for naturforvaltning den 22. mars 2002.

4. Med hensyn til bruk av løs hund under forsøk på felling, må det søkes kommunen om evt. dispensasjon fra båndtvangsregelen etter hundeloven av 4. juli 2003 nr 74.

5. Alle tilfeller hvor dyr påskytes, såres eller felles skal uten opphold meldes til kommune, fylkesmann og nærmeste politimyndighet, jf Forskrift om utøvelse av jakt og fangst av 22. mars 2002, § 27. Ansvarlig fellingsleder skal rapportere daglig om fellingsforsøket til fylkesmannen, på telefon 61266056 eller 97737223.
6. Tillatelsen gis til kommunen/kommunalt oppnevnt jaktlag, jf fylkesmannens brev av 06.06.01. Deltakere i jaktlaget skal ha avlagt skyteprøve. Det forutsettes at kommunen sørger for at samtlige involverte i fellingen får en kopi av denne tillatelsen. Fellingsleder jfr. søknaden fra kommunen, er ansvarlig for at det foreligger liste over alle deltagere i fellingsforsøket. Ansvarlig fellingsleder kan, dersom det vurderes som aktuelt, selv ta kontakt med Statens naturoppsyn (SNO) for eventuell bistand. Slik bistand kan bestå i kompetanseoppbygging/opplæringstiltak og/eller deltakelse i felt. SNO vil vurdere eventuelle henvendelser bl.a. med bakgrunn i egen kapasitet.

7. Felling og forsøk på felling i henhold til denne tillatelse gjennomføres uavhengig av grunneiers jaktrett, jf. Viltlovens § 35.

8. Jerv felt i medhold av denne tillatelsen er viltfondets eiendom og ingen kan disponere over felt dyr uten tillatelse fra Direktoratet for naturforvaltning. Felte dyr skal så raskt som mulig bringes til Norsk Institutt for naturforskning i Trondheim. Jf § 16 i Forskrift om forvaltning av rovvilt, skal jeger fremvise felt dyr for SNO for umiddelbar kontroll, merking og prøvetaking av biologisk materiale, og jeger skal kunne påvise fellingssted etter anmodning fra SNO, politi eller fylkesmann.

9. Det kan, etter avtale, gis kompensasjon for administrative utgifter på inntil kr 15 000 ved iverksetting av fellingstillatelsen første gang. Siden deltagelse i fellingsforsøket er frivillig,  gis det ikke kompensasjon eller lønn til deltagerne. 

Dette vedtaket kan påklages etter reglene i forvaltningsloven innen tre uker, jf vedlagte «Rett

til å klage over forvaltningsvedtak». En eventuell klage rettes til DN, men sendes via fylkesmannen. 

	
	

	Gerd Moen e.f. 
	Geir Vagstein

	fung. fylkesmann
	fung avdelingsdirektør

	
	


VEDLEGG

Kopi til:


Rovviltnemndas medlemmer (kun digitalt)




Direktoratet for naturforvaltning (kun digitalt)




Vågå kommune (med kartvedlegg)




Nord-Fron kommune (med kartvedlegg)




Lensmannen i Øystre Slidre




Øystre Slidre fjellstyre, Vindev. 3, 2940 Heggenes



Øystein Rudi, 2950 Skammestein




Ole Steinde, 2950 Skammestein



Lensmannen i Vågå



Lensmannen i Nord-Fron




Vest-Oppland Politidistrikt 



SNO v/Esben Bø, Postboks 94, 2688 Lom




Oppland Bondelag



Oppland Bonde- og Småbrukarlag



Oppland Sau- og Geitalslag





Fylkesveterinæren for Hedmark og Oppland




Fylkesmannen i Hedmark, miljøvernavdelingen




Fylkesmannen i Sør-Trøndelag, miljøvernavdelingen




Fylkesmannen i Møre og Romsdal, miljøvernavdelingen




Fylkesmannen i Buskerud, miljøvernavdelingen




Oppland Jeger- og fiskerforbund, Stortorget 1, Pb 124, 2601 Lillehammer



Naturvernforbundet i Oppland, Storgata 89, Pb 368, 2601 Lillehammer

WWF – Norge, Postboks 6784 St. Olavs plass N-0130 Oslo



Foreningen Våre Rovdyr, Postb 195 N-2150 Årnes 

                                 Folkeaksjonen for en ny rovviltpolitikk, Boks 40, 7701 Steinkjær

Fellesaksjonen For Ulv, v/Ener Borg, Konvallveien 34,  0875 Oslo

